《越中五咏 其二 野望宴集》
宋代·林槩

碧树阴秾曲沼滨，赏心何处乐游频。东吴景物兰亭晚，西洛烟光梓泽春。

香散落梅忘怨笛，绿铺幽草妒芳茵。风云流散苦无定，且学阳池倒载身。

作者简介：林槩，字端甫，福州福清（今属福建）人。仁宗景祐元年（一○三四）进士（《淳熙三山志》卷二六）。以秘书省校书郎知长兴县，后知连州。神宗元丰八年（一○八五），为通议大夫、兵部尚书（《续资治通鉴长编》卷三六二）。《宋史》卷四三二有传。今录诗十首。